CELEX: 52010XX1223(03)
Language: sl
Date: 2010-10-04 00:00:00
Title: Sklep št. 717 z dne 4. oktobra 2010 o začetku postopka za izdajo dovoljenja za iskanje in raziskovanje nahajališč nafte in plina, podzemnih naravnih virov, kot sta opredeljena v členu 2(1)(3) Zakona o podzemnih naravnih virih, na „območju 1 Novi Pazar“ v provincah Razgrad, Silistra, Dobrich, Shumen in Varna ter o razglasitvi, da bodo dovoljenja izdana na podlagi natečajnega postopka

23.12.2010   
            
            
               SL
            
            
               Uradni list Evropske unije
            
            
               C 352/16
            
         SKLEP št. 717
   z dne 4. oktobra 2010
   o začetku postopka za izdajo dovoljenja za iskanje in raziskovanje nahajališč nafte in plina, podzemnih naravnih virov, kot sta opredeljena v členu 2(1)(3) Zakona o podzemnih naravnih virih, na „območju 1 Novi Pazar“ v provincah Razgrad, Silistra, Dobrich, Shumen in Varna ter o razglasitvi, da bodo dovoljenja izdana na podlagi natečajnega postopka
   2010/C 352/15
   REPUBLIKA BOLGARIJA
   SVET MINISTROV
   V skladu z drugim pododstavkom člena 5, členom 42(1)(1) in členom 44(3) Zakona o podzemnih naravnih virih v povezavi s členom 4(2)(16) in oddelkom 1(24a) Zakona o energiji je
   SVET MINISTROV SKLENIL:
   
               1.
            
            
               Začne se postopek za izdajo dovoljenja za iskanje in raziskovanje nahajališč nafte in plina na območju 1 Novi Pazar v provincah Razgrad, Silistra, Dobrich, Shumen in Varna s površino 4 398 km2, ki je omejeno s koordinatami 1 do 12, kot so opredeljene v Prilogi.
            
         
               2.
            
            
               Dovoljenje iz točke 1 se izda na podlagi natečajnega postopka.
            
         
               3.
            
            
               Dovoljenje za iskanje in raziskovanje traja pet let od dne, ko začne veljati pogodba o iskanju in raziskovanju, s pravico podaljšanja trajanja na podlagi člena 31(3) Zakona o podzemnih naravnih virih.
            
         
               4.
            
            
               Rok za nakup natečajne dokumentacije je do 17.00 ure 120. dne po objavi tega sklepa v Uradnem listu Evropske unije.
            
         
               5.
            
            
               Rok za oddajo prijav za sodelovanje v natečajnem postopku je do 17.00 ure 130. dne po objavi tega sklepa v Uradnem listu Evropske unije.
            
         
               6.
            
            
               Rok za oddajo ponudb v skladu z natečajno dokumentacijo je do 17.00 ure 144. dne po objavi tega sklepa v Uradnem listu Evropske unije.
            
         
               7.
            
            
               Pri odprtju natečajnih ponudb ponudniki niso prisotni.
            
         
               8.
            
            
               Cena natečajne dokumentacije je 15 000 BGN. Natečajna dokumentacija se v roku, določenem v točki 4, kupi v sobi 813 v prostorih Ministrstva za gospodarstvo, energijo in turizem na naslovu: ul. Triaditsa 8, Sofia, BULGARIA.
            
         
               9.
            
            
               Kandidati, ki želijo sodelovati v natečajnem postopku, morajo izpolnjevati zahteve iz člena 23(1) Zakona o podzemnih naravnih virih.
            
         
               10.
            
            
               Ponudbe se ocenijo na podlagi predlaganih delovnih programov, sredstev, namenjenih varstvu okolja, bonusov, usposabljanja ter upravljavskih in finančnih zmogljivosti, kot je navedeno v dokumentaciji natečajnega postopka.
            
         
               11.
            
            
               Polog za sodelovanje v natečajnem postopku znaša 20 000 BGN in se v roku, določenem v točki 5, nakaže na bančni račun Ministrstva za gospodarstvo, energijo in turizem, ki je naveden v natečajni dokumentaciji.
            
         
               12.
            
            
               Kandidatom, ki niso sprejeti v natečajni postopek, se polog povrne v 14 dneh po prejemu obvestila, da niso bili sprejeti.
            
         
               13.
            
            
               Polog uspešnega ponudnika se povrne po podpisu pogodbe, pologi drugih ponudnikov pa se povrnejo v 14 dneh po objavi sklepa Sveta ministrov o izdaji dovoljenja za iskanje in raziskovanje v Uradnem listu.
            
         
               14.
            
            
               Prijave za sodelovanje v natečajnem postopku in ponudbe na podlagi natečajnega postopka se v skladu z zahtevami iz člena 46 Zakona o podzemnih naravnih virih v bolgarščini pošljejo Ministrstvu za gospodarstvo, energijo in turizem na naslov: ul. Triaditsa 8, Sofia, BULGARIA.
            
         
               15.
            
            
               Ponudbe morajo ustrezati zahtevam in pogojem iz natečajne dokumentacije.
            
         
               16.
            
            
               Natečajni postopek se izvede tudi, če je sprejet samo en ponudnik.
            
         
               17.
            
            
               Minister za gospodarstvo, energijo in turizem je pooblaščen, da:
               
                           17.1
                        
                        
                           ta sklep pošlje v objavo v Uradnem listu Evropske unije ter v Uradnem listu in na spletni strani Sveta ministrov;
                        
                     
                           17.2
                        
                        
                           organizira in vodi natečajni postopek.
                        
                     
         
               18.
            
            
               Pritožbe zoper ta sklep se lahko v 14 dneh po objavi sklepa v Uradnem listu Evropske unije vložijo na Vrhovno upravno sodišče.
            
         
      
         
            Predsednik Vlade
         
         Boyko BORISOV
      
      
         
            Generalni sekretar Sveta ministrov
         
         Rosen ZHELYAZKOV
      
      
         
            za Generalnega sekretarja Ministrstva za gospodarstvo, energijo in turizem
         
         Ivanka RAICHKOVA
      
      
         
            Direktor
         
         
            Direktorata za pravne zadeve
         
         
            Ministrstva za gospodarstvo, energijo in turizem
         
         Veselin DRAGNEV
      
   
   
      PRILOGA
      
         SEZNAM KOORDINAT
      
      Koordinatni sistem WGS 84
      
                  št.
               
               
                  Zemljepisna dolžina
               
               
                  Zemljepisna širina
               
            
                  1
               
               
                  27.000000
               
               
                  43.765300
               
            
                  2
               
               
                  28.000000
               
               
                  43.761200
               
            
                  3
               
               
                  28.000000
               
               
                  43.743499
               
            
                  4
               
               
                  27.969000
               
               
                  43.736500
               
            
                  5
               
               
                  28.002442
               
               
                  43.448378
               
            
                  6
               
               
                  28.000000
               
               
                  43.256597
               
            
                  7
               
               
                  27.601900
               
               
                  43.256600
               
            
                  8
               
               
                  27.601867
               
               
                  43.276767
               
            
                  9
               
               
                  27.159606
               
               
                  43.277669
               
            
                  10
               
               
                  27.159558
               
               
                  43.259661
               
            
                  11
               
               
                  27.011711
               
               
                  43.259581
               
            
                  12
               
               
                  27.011717
               
               
                  43.295597
               
            
                  Skupno območje – S = 4 398 km2